Major League Baseball -kausi 2014

Major League Baseball kausi 2014 oli Major League Baseballin kausi, joka alkoi 22. maaliskuuta. Kauden ensimmäisen ottelun pelasivat Los Angeles Dodgers ja Arizona Diamondbacks Sydneyssä, Australiassa. Pohjois-Amerikan ottelut alkoivat 30. maaliskuuta ja päättyivät runkosarjan osalta 28. syyskuuta.

MLB:n 85. All stars -ottelu pelattiin 15. heinäkuuta Minnesota Twinsin kotistadionilla Target Fieldissa, Minneapolisissa. Ottelun voitti AL juoksuin 5–3. American Leaguen mestarilla oli näin ollen kotietu kauden World Series -ottelusarjassa.

Kausi oli Bud Seligin viimeinen Baseball komissaarina.

 Runkosarja 

Suuria muutoksia edelliseen kauteen verrattuna ohjelmassa ei ollut. Kummassakin liigassa pelasi 15 joukkuetta jaettuna kolmeen viiden joukkueen divisioonaan. Koska joukkueita on pariton määrä, pelattiin interleague -otteluita lähes jokaisena päivänä pitkin kautta. Kullekin joukkueelle tuli 20 ottelua toisen liigan joukkueita vastaan. Kukin joukkue pelasi kolmen ottelun sarjan toisen liigan yhden divisioonan neljää joukkuetta vastaan, ja divisioonan viides joukkue kohdattiin kahdessa kahden ottelun sarjassa (toinen sarja kotona, toinen vieraissa). Toisin kuin edellisellä kaudella näitä neljän ottelun sarjoja ei pelattu samalla viikolla, vaan kahdessa osassa touko- ja elokuussa.

Divisioonaparit, joista nämä 16 interleague ottelua joukkuetta kohti muodostettiin olivat tällä kertaa: AL East vs. NL Central, AL Central vs. NL West ja AL West vs. NL East

Loput neljä ottelua tulivat paikallisvastustajan kohtaamisesta myös kahdesti kotona ja kahdesti vieraissa. Tämä vastustaja tuli kullekin joukkueelle toisen liigan vastaavasta divisioonasta. Näissä pareissa oli vain muutamia muutoksia edelliseen kauteen verrattuna.

Joukkueiden paikallisvastustajat
 AL East  NL East  AL Central  NL Central  AL West  NL West Red Sox  Braves  White Sox  Cubs  Mariners  Padres Yankees  Mets  Indians  Reds  Angels  Dodgers Blue Jays  Phillies  Tigers  Pirates  Athletics  Giants Rays  Marlins  Twins  Brewers  Rangers  Rockies Orioles  Nationals  Royals  Cardinals  Astros  Diamondbacks

Loput 142 ottelua pelattiin saman liigan joukkueita vastaan. Kukin joukkue kohtasi divisioonansa muut neljä joukkuetta 19 kertaa (yhteensä 76 ottelua) ja muut liigan kymmenen joukkuetta 6-7 kertaa (66 ottelua).

 Postseason 

Liigan välieriin (Division Series) selviytyvät suoraan divisiooniensa parhaat joukkueet (järjestys määräytyy Kassan perusteella, K = voitot-tappiot). Muista joukkueista kummankin liigan kaksi parasta pelaavat kerrasta poikki -menetelmällä pudotusottelut (wild card game), joiden voittajat pääsivät mukaan välieriin. Divisioonan voitosta pelataan lisäottelu kahden parhaan ollessa tasatilanteessa. Samoin pääsystä villin kortin -otteluun voidaan joutua lisäotteluun. Tällä kertaa näitä uusintoja ei tarvittu.

Division Series'issa divisioonavoittajista paras kohtaa villin kortin ottelun voittajan, joka nykyisin voi olla myös samasta divisioonasta. Kaksi muuta divisioonavoittajaa pelaavat keskenään. Ottelut aloitetaan runkosarjassa paremmin menestyneen kotikentällä kahdella ottelulla, jonka jälkeen ottelut 3 ja tarvittaessa 4 pelataan heikommin menestyneen kotona. Mikäli tarvitaan viides ottelu, se pelataan jälleen paremman kotikentällä. Ottelupareissa ensiksi kolme voittoa saavuttanut joukkue etenee liigan mestaruusottelusarjaan (League Championship Series).

Liigan mestaruus ratkeaa paras seitsemästä -systeemillä, eli ensiksi neljä voittoa saavuttanut joukkue saavuttaa liigan mestaruuden ja osallistuu World Seriesiin toisen liigan voittajaa vastaan. Ottelut aloitetaan kahdella pelillä paremmin sijoittuneen kotikentällä (sijoitus divisioonassa ratkaisee ensisijaisesti, sitten kassa). Tarvittaessa kolme seuraavaa pelataan heikomman kotona ja kaksi viimeistä jälleen paremman joukkueen kotikentällä.

World Series pelataan samalla kaavalla kuin League Championship Series. Kotietu on sen liigan mestarilla, joka kyseisellä kaudella voittaa All stars -ottelun, tällä kertaa siis AL. Kuten interleague -otteluissa, myös World Seriesissä, designated hitter -sääntöä käytetään otteluissa, joissa American Leaguen joukkue on kotijoukkueena.

Runkosarjan sarjataulukot

 American League  Sija  Joukkue  Voitot  Tappiot  Voittosuhde    GB AL East  1.  Baltimore Orioles  96  66  .593     -- 2.  New York Yankees  84  78  .519  12 3.  Toronto Blue Jays  83  79  .512  13 4.  Tampa Bay Rays  77  85  .475  19 5.  Boston Red Sox  71  91  .438  25 AL Central 1.  Detroit Tigers  90  72  .556     -- 2.  Kansas City Royals (W)  89  73  .549    1  3.  Cleveland Indians  85  77  .525    5 4.  Chicago White Sox  73  89  .451  17 5.  Minnesota Twins  70  92  .432  20 AL West 1.  Los Angeles Angels of Anaheim  98  64  .605     -- 2.  Oakland Athletics (W)  88  74  .543  10 3.  Seattle Mariners  87  75  .537  11 4.  Houston Astros  70  92  .432  28 5.  Texas Rangers  67  95  .414  31

 National League Sija  Joukkue  Voitot  Tappiot  Voittosuhde    GB NL East  1.  Washington Nationals  96  66  .593     -- 2.  Atlanta Braves  79  83  .488  17 3.  New York Mets  79  83  .488  17 4.  Miami Marlins  77  85  .475  19 5.  Philadelphia Phillies  73  89  .451  23 NL Central 1.  St. Louis Cardinals  90  72  .556     -- 2.  Pittsburgh Pirates (W)  88  74  .543    2 3.  Milwaukee Brewers  82  80  .506    8 4.  Cincinnati Reds  76  86  .469  14 5.  Chicago Cubs  73  89  .451  17 NL West 1.  Los Angeles Dodgers  94  68  .580     -- 2.  San Francisco Giants (W)  88  74  .543    6 3.  San Diego Padres  77  85  .475  17 4.  Colorado Rockies  66  96  .407  28 5.  Arizona Diamondbacks  64  98  .395  30

Postseason
Wild card games: 
AL: Oakland - Kansas City 8–9
NL: San Francisco - Pittsburgh 8–0

 Lähteet 

MLB.com

Luokka:Major League Baseball -kaudet
Luokka:Vuoden 2014 baseball